amanoisuno/poetBack huggingface dataset:
奉和聖制夏日游石淙山 武三思 
此地岩壑數千重，吾君駕鶴□乘龍。掩映葉光含翡翠，對酒鳴琴追野趣，時聞清吹入長松。
仙鶴篇 武三思 
白鶴乘空何處飛，青田紫蓋本相依。緱山七月雖長去，經隨羽客步丹丘，曾逐仙人游碧落。迢迢碧落斷氛埃，九皋獨唳方清切，五裏驚群俄斷絕。月下分行似度雲，宛轉能傾吳國市，裴回巧拂漢皇壇。琴中作曲從來易，別有聞簫出紫煙，還如化履上青天。霜毛忽控三神下，莫言一舉輕千里，為與三山送九仙。
宴龍泓 武三思 
登臨開勝托，眺矚盡良遊。岩崿縈紆上，澄潭屈曲流。泛蘭清興洽，折桂野文遒。別後相思處，崎嶇碧澗幽。
凝碧池侍宴應制得出水槎 武三思 
彼木生何代，為槎複幾年。欲乘銀漢曲，先泛玉池邊。擁溜根橫岸，沉波影倒懸。無勞問蜀客，此處即高天。
奉和宴小山池賦得溪字應制 武三思 
年光開碧沼，雲色斂青溪。凍解魚方戲，風暄鳥欲啼。岩泉飛野鶴，石鏡舞山雞。柳發龍鱗出，松新麈尾齊。九韶從此驗，三月定應迷。
奉和過梁王宅即目應制 武三思 
岩居多水石，野宅滿風煙。本謂開三徑，俄欣降九天。穿林移步輦，拂岸轉行旃。鳳竹初垂籜，龜河未吐蓮。願持山作壽，恒用劫為年。
奉和春日游龍門應制 武三思 
鳳駕臨香地，龍輿上翠微。星宮含雨氣，月殿抱春輝。碧澗長虹下，雕梁早燕歸。雲疑浮寶蓋，石似拂天衣。露草侵階長，風花繞席飛。日斜宸賞洽，清吹入重闈。
秋日於天中寺尋複禮上人 武三思 
妙域三時殿，香岩七寶宮。金繩先界道，玉柄即談空。喻筏知何極，傳燈竟不窮。彌天高義遠，初地勝因通。理詣歸一處，心行不二中。有無雙惑遣，真俗兩緣同。摘葉疑焚翠，投花若散紅。網珠遙映日，簷鐸近吟風。定沼寒光素，禪枝暝色蔥。願隨方便力，長冀釋塵籠。
句 武三思 
雲螭非易匹，月駟本難儔。
奉和聖制夏日游石淙山 張易之 
六龍驤首曉駸駸，七聖陪軒集潁陰。千丈松蘿交翠幕，山中日暮幽岩下，泠然香吹落花深。
侍從過公主南宅侍宴探得風字應制 張易之 
逐賞平陽第，鳴笳上苑東。鳥吟千戶竹，蝶舞百花叢。時攀小山桂，共挹大王風。坐客無勞起，秦簫曲未終。
出塞 張易之 
俠客重恩光，駿馬飾金裝。瞥聞傳羽檄，馳突救邊荒。轉戰磨笄地，橫行戴鬥鄉。將軍占太白，小婦怨流黃。騕褭青絲騎，娉婷紅粉妝。一春鶯度曲，八月雁成行。誰堪坐秋思，羅袖拂空床。
泛舟侍宴應制 張易之 
平明出禦溝，解纜坐回舟。綠水澄明月，紅羅結綺樓。弦歌爭浦入，冠蓋逐川流。白魚臣作伴，相對舞王舟。
奉和聖制夏日游石淙山 張昌宗 
雲車遙裔三珠樹，帳殿交陰八桂叢。澗險泉聲疑度雨，即此陪歡游閬苑，無勞辛苦向崆峒。
少年行 張昌宗 
少年不識事，落魄游韓魏。珠軒流水車，玉勒浮雲騎。縱橫意不一，然諾心無二。白璧贈穰苴，黃金奉毛遂。妙舞飄龍管，清歌吟鳳吹。三春小苑遊，千日中山醉。直言身可沉，誰論名與利。依倚孟嘗君，自知能市義。
太平公主山亭侍宴 張昌宗 
淮南有小山，嬴女隱其間。折桂芙蓉浦，吹簫明月灣。扇掩將雛曲，釵承墮馬鬟。歡情本無限，莫掩洛城關。
奉和聖制夏日游石淙山 薛曜 
玉洞幽尋更是天，朱霞綠景鎮韶年。飛花藉藉迷行路，此中碧酒恒參聖，浪道昆山別有仙。
子夜冬歌 薛曜 
朔風扣群木，嚴霜凋百草。借問月中人，安得長不老。
舞馬篇 薛曜 
星精龍種競騰驤，雙眼黃金紫豔光。一朝逢遇升平代，昔聞九代有餘名，今日百獸先來舞。鉤陳周衛儼旌旄，奔塵飛箭若麟螭，躡景追風忽見知。咀銜拉鐵並權奇，隨歌鼓而電驚，逐丸劍而飆馳。態聚ey還急，驕凝驟不移。光敵白日下，氣擁綠煙垂。婉轉盤跚殊未已，蘅垂桂裛香氛氳，長鳴汗血盡浮雲。不辭辛苦來東道，鸞鏘鏘，車翼翼，備國容兮為戎飾。充雲翹兮天子庭，大易占雲南山壽，䟃𧽼共樂聖明時。
《正夜侍宴應詔 薛曜 
重關鐘漏通，夕敞鳳凰宮。雙闕祥煙裏，千門明月中。酒杯浮湛露，歌曲唱流風。侍臣咸醉止，恒慚恩遇崇。
送道士入天臺 薛曜 
洛陽陌上多離別，蓬萊山下足波潮。碧海桑田何處在，笙歌一聽一遙遙。
奉和聖制夏日游石淙山 楊敬述 
山中別有神仙地，屈曲幽深碧澗垂。岩前暫駐黃金輦，林壑偏能留睿賞，長天莫遽下丹曦。
奉和聖制夏日游石淙山 于季子 
九旗雲布臨嵩室，萬騎星陳集潁川。瑞液含滋登禹膳，微臣獻壽迎千壽，願奉堯年倚萬年。
詠雲 于季子 
瑞雲千里映，祥輝四望新。隨風亂鳥翅，泛水結魚鱗。布葉疑臨夏，開花詎待春。願得承嘉景，無令掩桂輪。
詠螢 于季子 
卉草誠幽賤，枯朽絕因依。忽逢借羽翼，不覺生光輝。直念恩華重，長嗟報效微。方思助日月，為許願曾飛。
早春洛陽答杜審言 于季子 
梓澤年光往復來，杜霸遊人去不回。若非載筆登麟閣，分明寄語長安道，莫教留滯洛陽才。
詠項羽 于季子 
北伐雖全趙，東歸不王秦。空歌拔山力，羞作渡江人。
詠漢高祖 于季子 
百戰方夷項，三章且代秦。功歸蕭相國，氣盡戚夫人。
《南行別弟 于季子 
萬里人南去，三春雁北飛。不知何歲月，得與爾同歸。